ขอสอบถามค่ะคุณ คือหนูได้มีอะไรกับแฟน (ไม่ได้ป้องกันและหลั่งใน) เวลาประมาณ 6 โมงเย็นของวันที่ 22 มีนาคม และได้กินยาคุมฉุกเฉินเวลาประมาณ 12.30 ของวันที่ 23 มีนาคม แต่วันนี้วันที่ 28 มีนาคม แล้วประจำเดือนก็ยังไม่มา มีโอกาสที่จะตั้งครรภ์ได้ไหมคะเพิ่มเติมคือที่ไม่ได้ป้องกันเพราะคิดว่าจะเป็นช่วงปลอดภัย หน้า 7-หลัง 7 เพราะประจำเดือนครั้งล่าสุดรอบเดือนกุมภา มาวันแรกวันที่ 23 กุมภา และหมดประจำเดือนวันที่ 27 กุมภา จึงคิดว่าจะเป็นช่วงที่ปลอดภัย เลยไม่ได้ป้องกัน แต่วันรุ่งขึ้นประจำเดือนยังไม่มาก็เลยตัดสินใจไปซื้ิอยาคุมฉุกเฉินมากินเพื่อป้องกันค่ะ ปกติจะใช้ถุงยางอนามัยเพื่อป้องกันตลอดมีโอกาสท้องสูงมั้ยคะ ในกรณีนี้ แต่งงานแล้วนะคะ แต่ยังไม่พร้อมจะมีบุตร รบกวนคุณด้วยค่ะ
สวัสดีค่ะ หากประจำเดือนในรอบที่แล้วมาวันที่ 23 ก.พ. และโดยปกติเป็นคนที่มีรอบเดือนสม่ำเสมอ ที่ประมาณ 28 - 30 วัน การมีเพศสัมพันธ์ในวันที่ 22 มี.ค. จึงถือว่าอยู่ในระยะปลอดภัย 7 วัน โอกาสที่จะตั้งครรภืนั้นถือว่าน้อยนอกจากนี้ หากได้ทานยาคุมฉุกเฉินไปหลังจากที่มีเพศสัมพันธ์ ประมาณ 18 ชั่วโมงดังกล่าว ยาคุมฉุกเฉินก็จะช่วยป้องกันการตั้งครรภ์ได้ประมาณ 85%ส่วนการที่ประำเดือนยังไม่มา อาจเป็นผลข้างเคียงของยาคุมฉุกเฉินได้ ดังนั้นแนะนำให้รอดูประจำเดือนไปอีกซักระยะผลข้างเคียงของยาคุมฉุกเฉินอีกอย่างหนึ่งคือ การมีเลือดออกหลังจากทานยาในช่วง 7 วัน ซึ่งผลข้างเคียงนี้อาจเกิดขึ้นหรือไม่ก็ได้ และการไม่มีเลือดออก ไม่ได้เป็นการบ่งว่าจะมีการตั้งครรภ์เกิดขึ้นค่ะ